RESOLUCIÓ de 7 de juliol de 2015, del secretari autonòmic d'Educació i Investigació, per la qual modifica parcialment la Resolució de 15 de juny de 2015, de la Direcció General de Centres i Personal Docent, per la qual es fixa el calendari escolar del curs acadèmic 2015/2016 i la Resolució 15 de juny de 2015, de les direccions generals de Centres i Personal Docent, i d'Innovació, Ordenació i Política Lingüística, per la qual es dicten instruccions en matèria d'ordenació acadèmica i d'organització de l'activitat docent en els centres que impartisquen Educació Secundària Obligatòria i Batxillerat durant el curs 2015/2016. [2015/6385]

La Resolució de 15 de juny de 2015, per la qual es fixa el calendari escolar del curs acadèmic 2015/2016 (DOCV 18.06.2015) establix que el 3 de setembre pròxim s’iniciaran les activitats escolars en les ensenyances d’Educació Infantil, Educació Primària, Educació Secundària Obligatòria, Batxillerat i Formació Professional.
Des dels diferents sectors de la comunitat educativa s’ha manifestat el seu parer contrari a l’inici de les activitats docents en la primera setmana de setembre al·legant, entre altres qüestions, la inviabilitat d’eixa data per les dificultats d’organització del curs escolar.

La modificació de la data d’inici i fi de les activitats escolars fa necessària l’adaptació de la Resolució 15 de juny de 2015, de les direccions generals de Centres i Personal Docent, i d’Innovació, Ordenació i Política Lingüística, per la qual es dicten instruccions en matèria d’ordenació acadèmica i d’organització de l’activitat docent en els centres que impartisquen Educació Secundària Obligatòria i Batxillerat durant el curs 2015/2016 (DOCV 19.06.2015), pel que fa al calendari d’avaluacions i recuperacions.
Fent ús de les competències assignades en el Reglament Orgànic i Funcional de la Conselleria d’Educació, Cultura i Esport, aprovat pel Decret 140/2014, de 5 de setembre, i de la facultat d’avocació establida en l’article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:

Primer
Els apartats 1, 2 i 3 del punt primer de la Resolució de 15 de juny de 2015, per la qual es fixen les dates d’inici de les activitats escolars del curs acadèmic 2015/2016, que queden redactats de la manera següent:

– Educació Infantil i en Educació Primària, s’iniciaran el 10 de setembre de 2015 i finalitzaran el 21 de juny de 2016.
– Educació Secundària Obligatòria, Batxillerat i Formació Professional s’iniciaran l’11 de setembre de 2015 i finalitzaran el 17 de juny de 2016.
– Formació de Persones Adultes, començaran el 21 de setembre de 2015 i finalitzaran el 17 de juny de 2016.

Segon
Així mateix, l’apartat 1 del punt segon de l’esmentada resolució queda redactat de la manera següent:
En el present curs escolar, les activitats escolars lectives de l’alumnat d’Educació Infantil i Educació Primària comportaran entre 850 i 860 hores lectives.

Tercer
El punt 2.5 de l’annex de la Resolució de 15 de juny de 2015, de les direccions generals de Centres i Personal Docent, i d’Innovació, Ordenació i Política Lingüística, per la qual es dicten instruccions en matèria d’ordenació acadèmica i d’organització de l’activitat docent en els centres que impartisquen Educació Secundària Obligatòria i Batxillerat durant el curs 2015/2016 (DOCV 19.06.2015) queda redactat de la manera següent:
Els centres docents, en virtut de la seua autonomia pedagògica i organitzativa, establiran el nombre i el calendari de les sessions d’avaluació que es realitzaran per a cada curs acadèmic i grup d’alumnat al llarg del període lectiu ordinari del curs. Com a mínim es realitzarà una avaluació cada trimestre. En l’Educació Secundària Obligatòria, a més, serà preceptiu realitzar una avaluació inicial. L’última sessió d’avaluació, al finalitzar el període lectiu del curs escolar, tindrà caràcter d’avaluació final ordinària. Per a l’alumnat amb matèries no superades en la mencionada avaluació final, hi haurà una prova extraordinària.

La prova extraordinària es realitzarà en les dates que determine la direcció general competent en la matèria, de conformitat amb la normativa vigent.
En els centres públics, la comissió de coordinació pedagògica proposarà al claustre la planificació general de les sessions d’avaluació per a la seua aprovació.
Les sessions d’avaluació que es realitzen al llarg del curs, inclosa l’avaluació final, seran distribuïdes de manera que el total de dies lectius compresos en cada període d’avaluació siga semblant.

Quart
Esta resolució es publicarà en el Diari Oficial de la Comunitat Valenciana.

Quint
Contra esta resolució, que posa fi a la via administrativa, es podrà presentar, potestativament, recurs de reposició o bé plantejar directament recurs contenciós administratiu, en els terminis i davant dels òrgans que s’indiquen a continuació:
El recurs de reposició s’haurà d’interposar davant del conseller d’Educació, Investigació, Cultura i Esport en el termini d’un mes a comptar de l’endemà de la seua publicació.
El recurs contenciós administratiu haurà d’interposar-se davant de davant del Tribunal Superior de Justícia de la Comunitat Valenciana en el termini de dos mesos a comptar des de l’endemà a la seua publicació.
Tot això d’acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i sense perjuí que s’utilitze qualsevol altra via que es considere oportuna.

València, 7 de juliol de 2015.– El secretari autonòmic d’Educació i Investigació: Miguel Soler Gracia.